ส่วนที่ 3

การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีให้เป็น ดังนี้

1.
กรรมการบริหารทุกคนและผู้ที่ดำรงตำแหน่งบริหารสูงสุดในสายงานบัญชีให้ลงลายมือชื่อพร้อมทั้งประทับตราบริษัท
(ถ้ามี) ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดี
และควบคุมดูแลให้มีการปฏิบัติตามระบบดังกล่าว
และข้าพเจ้าได้แจ้งข้อมูลการประเมินระบบการควบคุมภายใน ณ วันที่ 31 ธันวาคม 2551
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้รับรองความถูกต้องแล้ว
ข้าพเจ้าได้มอบหมายให้ นายชัยวัฒน์ ตั้งสุวรรณพานิช
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายชัยวัฒน์
ตั้งสุวรรณพานิช กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น”

  ------------------ ----------------------------------- -----------------
  ชื่อ                 ตำแหน่ง                              ลายมือชื่อ

  1. นายประสิทธิ์       ประธานกรรมการบริหาร / กรรมการผู้จัดการ  
  อุ่นวรวงศ์                                                

  2. นางสาวสุรีรัตน์     กรรมการบริหาร / ผู้จัดการฝ่ายจัดซื้อ        
  ทองใบ                                                  

  3. นายสมชัย         กรรมการบริหาร /                      
  วงศ์รัตนวิจิตร         รองกรรมการผู้จัดการฝ่ายปฏิบัติการ          

  3. นายสุพจน์         กรรมการบริหาร /                      
  วรรณโรจน์           รองกรรมการผู้จัดการฝ่ายขายและการตลาด    
  ------------------ ----------------------------------- -----------------

ผู้รับมอบอำนาจ

  ------------------ ----------------------------------- -----------------
  ชื่อ                 ตำแหน่ง                              ลายมือชื่อ

  นายชัยวัฒน์           รองกรรมการผู้จัดการฝ่ายบัญชีและการเงิน     
  ตั้งสุวรรณพานิช                                            
  ------------------ ----------------------------------- -----------------

2. กรรมการคนอื่นของบริษัทที่ออกหลักทรัพย์นอกจาก 1. ให้ลงลายมือชื่อพร้อมทั้งประทับตราบริษัท
(ถ้ามี) ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วน เป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ข้าพเจ้าได้สอบทานแล้ว
และไม่มีเหตุอันควรสงสัยว่า ข้อมูลดังกล่าวไม่ถูกต้องครบถ้วน เป็นเท็จ
ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญ ข้าพเจ้าได้มอบหมายให้ นายชัยวัฒน์
ตั้งสุวรรณพานิช เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นายชัยวัฒน์ ตั้งสุวรรณพานิช กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้สอบทานแล้วดังกล่าวข้างต้น”

  ------------------ ----------------------------------- -----------------
  ชื่อ                 ตำแหน่ง                              ลายมือชื่อ

  1. ดร. สุรเดช       ประธานกรรมการ /                     
  จันทรานุรักษ์          ประธานกรรมการตรวจสอบ                

  2. นายนำพล         กรรมการ / กรรมการตรวจสอบ            
  เงินนำโชค                                               

  3. นายเลิศชัย        กรรมการ / กรรมการตรวจสอบ            
  วงศ์ชัยสิทธิ์                                               
  ------------------ ----------------------------------- -----------------

ผู้รับมอบอำนาจ

  ------------------ ----------------------------------- -----------------
  ชื่อ                 ตำแหน่ง                              ลายมือชื่อ

  นายชัยวัฒน์           รองกรรมการผู้จัดการฝ่ายบัญชีและการเงิน     
  ตั้งสุวรรณพานิช                                            
  ------------------ ----------------------------------- -----------------

หมายเหตุ หากในวันที่ยื่นแบบแสดงรายการข้อมูลประจำปีต่อสำนักงาน มีเหตุจำเป็นที่ทำให้บุคคลใด
ยังไม่สามารถลงลายมือชื่อในแบบแสดงรายการข้อมูลประจำปีได้ เมื่อเหตุดังกล่าวหมดสิ้นแล้ว
บริษัทที่ออกหลักทรัพย์ต้องจัดให้บุคคลนั้นลงลายมือชื่อทันที
เว้นแต่เหตุที่ทำให้บุคคลดังกล่าวไม่สามารถลงลายมือชื่อได้เกิดจากการที่บุคคลดังกล่าว
อยู่ในภาวะไม่สามารถรู้ผิดชอบหรือไม่สามารถบังคับตนเองได้
เนื่องจากเจ็บป่วยทางร่างกายหรือทางจิต
บริษัทที่ออกหลักทรัพย์ไม่จำต้องจัดให้บุคคลดังกล่าวลงลายมือชื่อในแบบแสดงรายการข้อมูลประจำปี